DEĊIŻJONI TAL-KUMMISSJONI
tat-23 ta’ Novembru 2005
li temenda d-Deċiżjoni 2005/393/KE dwar żoni ristretti fir-rigward tal-bluetongue fi Spanja
(innotifikata taħt dokument numru C(2005) 4481)
(Test b’rilevanza għaż-ŻEE)
(2005/828/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2000/75/KE ta’ l-20 ta’ Novembru 2000 li tistabbilixxi dispożizzjonijiet speċifiċi għall-kontroll u l-eradikazzjoni tal-bluetongue (1), u b’mod partikolari l-Artikolu 8(2)(d) l-Artikolu 8(3)(ċ) u t-tielet paragrafu ta’ l-Artikolu 19 tagħha,
Billi:
(1)
Id-Direttiva 2000/75/KE tistabbilixxi l-miżuri ta’ kontroll u r-regoli biex jingħeleb l-bluetongue fil-Komunità, inkluż it-twaqqif ta’ żoni ta’ protezzjoni u sorveljanza u projbizzjoni fuq l-annimali li jħallu dawn iż-żoni.
(2)
Id-Deċiżjoni tal-Kummissjoni 2005/393/KE tat-23 ta’ Mejju 2005 dwar żoni ta’ protezzjoni u ta’ sorveljanza u kundizzjonijiet li japplikaw għall-movimenti minn jew f’dawn iż-żoni (2) tipprovdi għad-demarkazzjoni taż-żoni globali ġeografiċi fejn iż-żoni ta’ protezzjoni u sorveljanza (“żoni ristretti”) għandhom jiġu stabbiliti mill-Istati Membri fir-rigward tal-bluetongue.
(3)
Spanja infurmat lill-Kummissjoni li ċ-ċirkolazzjoni tal-virus instabet f’għadd ta’ żoni periferiċi taż-żona ristretta fir-rigward tss-serotip 4.
(4)
Konsegwentement, iż-żona ristretta għandha tiġi estiża u għandha titqies d-dejta disponibbli dwar l-ekoloġija ta’ l-organiżmu li jservi ta’ vettura u l-evoluzzjoni ta’ l-attività ta’ l-istaġjun tiegħu.
(5)
Id-Deċiżjoni 2005/393/KE għandha għalhekk tiġi emendata kif jixraq.
(6)
Il-miżuri previsti f’din id-Deċiżjoni huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali.
ADOTTAT DIN ID-DEĊIŻJONI:
Artikolu 1
Fl-Anness I għad-Deċiżjoni 2005/393/KE il-parti għaż-żona E li tirrigwarda lil Spanja, hija sostitwita b’dan li ġej:
“Spanja:
-
Provinċja ta’ Cádiz, Málaga, Sevilla, Huelva, Córdoba, Cáceres, Badajoz.
-
Provinċja ta’ Jaen (comarcas ta’ Jaen u Andujar).
-
Provinċja ta’ Toledo (comarcas ta’ Almorox, Belvis de Jara, Gálvez, Mora, Los Navalmorales, Ocaña, Oropesa, Quintanar de la Orden, Madridejos, Talavera de la Reina, Toledo, Torrijos u Juncos).
-
Provinċja ta’ Avila (comarcas de Arenas de San Pedro, Candelada, Cebreros, Las Navas del Marques, Navaluenga, Sotillo de la Adrada).
-
Provinċja ta’ Ciudad Real (comarcas ta’ Almadén, Almodóvar del Campo, Ciudad Real, Horcajo de los Montes, Malagón, Manzanares u Piedrabuena).
-
Provinċja ta’ Salamanca (comarcas ta’ Bejar, Ciudad Rodrigo u Sequeros).
-
Provinċja ta’ Madrid (comarcas ta’ Aranjuez, El Escorial, Grinon, Navalcarnero u San Martin de Valdeiglesias)”.
Artikolu 2
Din id-Deċiżjoni għandha tapplika mid-29 ta’ Novembru 2005.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, nhar it-23 ta’ Novembru 2005.